Title: Úrad vlády SR
Author: sestrienkova
Last saved by: agenda0
Company: Úrad vlády Slovenskej republiky

Úrad vlády SR						Na rokovanie vlády SR
Sekcia hospodárskej politiky					dňa: 26.6.2002
								 k číslu: 4624/2002
                               	     k bodu: materiály pre
		              inf.  - bod A)		
S t a n o v i s k o

k Správe o priebehu reformy riadenia verejných financií

I.
	Návrh predkladá minister financií na základe Plánu hlavných úloh vlády SR na rok 2002. Obsahuje návrh záznamu z rokovania vlády, predkladaciu správu, správu o priebehu reformy riadenia verejných financií a návrh komuniké.
 
	Správa informuje o postupe realizácie reformy riadenia verejných financií v členení na:
-	manažment verejných financií,
-	reformy štátneho rozpočtu,
-	strednodobý finančný výhľad,
-	decentralizácia verejných financií a
-	štátna pokladnica.

II.
Vzhľadom na charakter materiálu sa medzirezortné pripomienkové konanie neuskutočnilo. 

III.
	Správa poskytuje stručný prehľad krokov, koré sa uskutočnili od roku 2001 až do súčasnosti v oblasti reformy riadenia verejných financií. Opisuje najmä význam a prínosy reformy v členení na jej jednotlivé kroky, ako aj ich očakávaný vplyv na zvýšenie hospodárnosti a efektívnosti vynakladania verejných financií.

V materiáli však chýbajú niektoré aspekty hodnotenia plnenia časového hľadiska realizácie reformy. Ide napr. o bližšie posúdenie dopadu požiadavky o odklad termínu na predloženie návrhu na schválenie podmienok a negociačných dokumentov k pôžičke Svetovej banky na financovanie reformy riadenia verejných financií, ktorý by mal byť na základe plánu práce vlády na rok 2002 predložený na rokovanie vlády SR v mesiaci jún.

Z á v e r

Vláde SR odporúčame návrh záznamu z rokovania vlády prijať až na základe ozrejmenia potenciálneho dopadu oneskoreného predloženia návrhu na schválenie podmienok a negociačných dokumentov k pôžičke Svetovej banky na realizáciu projektu reformy verejných financií.

Bratislava 21. 6.2002